**מקבץ שאלות בנושא זכויות וחובות**

12. בדף אינטרנט של אחת מהעיריות אפשרו לתושבים להביע את דעתם על פעולות העירייה בתחומים שונים, במטרה להוביל לשינוי מחשבתי בקרב הציבור, שהעירייה לא פועלת עבורם מספיק. תושבים רבים נכנסו אל הדף האינטרנט של העירייה ודיווחו על תקלות שצריכות טיפול, והביעו את דעתם בצורה נעימה. קומץ אנשים הגיבו בקללות כנגד עובדי עירייה והעליבו את ראש העירייה בביטויים קשים. הנהלת אתר האינטרנט הסירה את תגובותיהם והודיעה כי הודעות אלה הוסרו בשל פגיעה באחת מזכויותיהם של העובדים.

* ציין והצג את הזכות שבאה לידי ביטוי בהחלטת הנהלת אתר האינטרנט. הסבר כיצד זכות זו באה לידי ביטוי בקטע.

13. אחד מעיתוני סוף השבוע האשים ראש עיר מסוים בעבירה על החוק. לדברי העיתון, ראש העיר העביר לבעלותו מכונית שהייתה שייכת לעירייה, בלי לשלם עבורה. ראש העיר תבע את עורך העיתון בבית המשפט, בטענה שדברים אלו אינם נכונים ושהם פוגעים במעמדו בקרב תושבי העיר. לדבריו, הוא שילם עבור המכונית את מחירה המלא, לאחר שזכה במכרז שהיה פתוח לציבור הרחב ולאחר שקיבל את כל האישורים הנדרשים לרכישה זו. בית המשפט קיבל את טענות ראש העיר וקבע שהוא פעל בהתאם לחוק וכי הדברים שפורסמו בעיתון אינם נכונים, לכן על העיתון לפרסם מכתב התנצלות על המקרה.

* ציין והצג את הזכות שבשמה תבע ראש העיר את העיתון. הסבר כיצד זכות זו באה לידי ביטוי בקטע.

14. בפולמוס שנערך באחת מתכניות הטלוויזיה בנושא התושבים הבלתי-חוקיים (המסתננים) מאפריקה, דנו בשאלת גורלם. דובר אחת הקבוצות, התומכת בגירוש השבחי"ם (שוהים בלתי חוקיים), הסביר כי "חייהם של תושבי דרום תל-אביב הפכו לסיוט, כמו גם חייהם של תושבי באר שבע, ערד וערים או שכונות ברמת פיתוח נמוכה. "לטענתו", המסתננים משליטים בשכונות פחד ואימה, תוקפים אנשים ופוגעים בתושבי המקום בלי הפסקה, עד כי רבים מתושבי השכונות מפחדים לצאת מהבית בשעות הערב שמא יפגעו". "לכן", טען הדובר, "צריך להחזיר לאפריקה את כל מי שאינו באמת פליט ודורש מקלט".

* ציין והצג מהי הזכות של תושבי השכונות, שנפגעת לטענת דובר הקבוצה. הסבר כיצד זכות זו באה לידי ביטוי בקטע.

15. באחד המחוזות בקנדה, הועלתה הצעה לחקיקה, לפיה ייאסר על אזרחים עובדי המגזר הציבורי במחוז, כגון עובדים באתרי הממשל ובבתי ספר, לחבוש כיפה או להתכסות ברעלה, וכן ייאסר עליהם לענוד מגן דוד או צלב.

המתנגדים להצעה זו טענו כי יש בה פגיעה בזכות בסיסית של האזרחים.

* ציין והצג זכות שעלולה להיפגע, לטענת המתנגדים להצעה. הסבר כיצד זכות זו באה לידי ביטוי בקטע.

16. קבוצת תושבים פלסטינים ביקשה משר הביטחון אישור להגיע לישראל, לטקס פרטי ביום הזיכרון. "טקס הזיכרון האלטרנטיבי" הינו טקס שמארגנת תנועה פוליטית שמבקשת להציג את כאבם המשותף של הורים מהצד הישראלי לצד הורים מהצד הפלסטיני שאיבדו את ילדיהם.

שר הביטחון סירב להעניק לתושבים אלו את האישור המבוקש בטענה כי מדובר ב"חילול הקודש" של יום הזיכרון לחללי צה"ל ונפגעי פעולות האיבה וכי האירוע המדובר מהווה פגיעה במשפחות השכולות ומבזה את זכרון המתים. בנוסף, הוא טען כי התושבים הפלסטינים הם הורים של מחבלים שניסו לפגוע או שפגעו בחפים מפשע.

ההורים הפלסטינים מחו על אי-מתן האישור, ועתרו לבג"ץ בטענה כי הוראת השר פוגעת באחת מזכויותיהם, כיוון שהם נעצרים במחסום בכניסה לשטחי הקו הירוק ואינם יכולים להיכנס לישראל להשתתף בטקס.

* ציין והצג את הזכות שאירוע "יום הזיכרון האלטרנטיבי" פוגע בה, לטענתו של שר הביטחון. הסבר כיצד זכות זו באה לידי ביטוי בקטע.
* ציין והצג את הזכות שנפגעת לטענת ההורים הפלסטינים. הסבר כיצד זכות זו באה לידי ביטוי בקטע.

17. בגלל מתיחות ביטחונית בצפון הארץ, אסר הצבא על החקלאים באזור לעבוד בשדות הקרובים לגבול. לדברי מפקד הצבא באזור, אין הוא יכול להבטיח את שלומם של חקלאים העובדים סמוך לגבול. בעלי השדות במקום עתרו לבית המשפט וביקשו ממנו לבטל את האיסור. לטענתם, השדות שייכים להם ולכן אסור לצבא למנוע מהם את העבודה בהם, וכי האיסור של הצבא פוגע גם בהכנסתם. בית המשפט דחה את העתידה וקבע שבמקרה זה יש להעדיף את עמדת הצבא.

* ציין והצג את הזכות, שבשמה הוגשה העתירה לבית המשפט. הסבר כיצד זכות זו באה לידי

ביטוי בקטע.

18. לבג"ץ הוגשה עתירה בדרישה למנות אזרח ערבי למועצת המנהלים של מוסד ממשלתי. העותרים טענו שמועצת המנהלים של מוסד זה כוללת כיום רק אזרחים יהודים.

בג"ץ קיבל את העתירה ופסק שצריך לכלול גם אזרח ערבי במועצת המנהלים. בג"ץ התבסס בפסיקתו על ההתחייבות מהכרזת העצמאות.

* ציין והצג את הזכות שבשמה פסק בג"ץ. הסבר כיצד זכות זו באה לידי ביטוי בקטע.

19. באתר אינטרנט מוכר פורסם בכתבה, כי תלמידי כיתות י"ב בישיבה תיכונית ידועה החליטו להציג קדימון (פרומו) למסיבת חנוכה באמצעות דוגמנית, וזאת כדי לגרום לתלמידים להגיע אל מסיבת הפורים באותה השנה.

הנהלת הישיבה התיכונית הבהירה לטענתה, כי הדברים לא נכונים, וכי כל מטרת הפרסום הייתה לפגוע בפרסום הישיבה לקראת ההרשמה לשנה הבאה, מה שיוביל בין היתר לפגיעה כלכלית בישיבה. עוד היא טענה, כי תלמידי שכבה י"ב החליטו השנה לא לערוך כלל מסיבת פורים, ואת הכסף שייחסך יתרמו לכלה יתומה עבור חתונתה.

* ציין והצג את הזכות שפרסום הכתבה פוגע לטענתה של הישיבה התיכונית. הסבר כיצד זכות זו באה לידי ביטוי בקטע.

20. הצג שתי חובות החלות על האדם כאדם במדינה דמוקרטית.

21. הצג שתי חובות שיש לכל אדם, שחי בחברה דמוקרטית, כלפי אחרים (חובות האדם כאדם).

22. הצג שתי חובות של אזרח במדינה דמוקרטית.

23. על כל אדם החי במדינה דמוקרטית, מוטלות חובות כאדם וכאזרח. הצג שתי חובות המוטלות על האדם כאזרח.

24. בערב הבחירות לכנסת, הגיעו לבית הספר תלמידים אחדים, לבושים בחולצות המזוהות עם המפלגה הפוליטית שהם תומכים בה.

מנהל בית הספר דרש מהתלמידים להחליף את החולצות, והסביר להם כי אינם יכולים להיות בשטח בית הספר, כשהם לבושים בחולצות הנושאות מסרים פוליטיים.

* ציין והצג באיזו זכות של התלמידים פגע מנהל בית הספר בדרישתו. הסבר כיצד זכות זו באה לידי ביטוי בקטע.

25. מושל מדינת ניו-יורק בארה"ב, ביקש להעצים בקרב התושבים במדינה את האהבה למדינה שלהם. היות שכך, הוא עודד הגעת תושבים לקהילות ולעיירות הקטנות במדינה, ולא רק אל הערים הגדולות. לשם כך, יצר המושל מסע פרסום, בו הוצבו פרסומי ענק באוטוסטרדות (כבישי מהירים) של המדינה, בהם נכתב "אני אוהב את ניו-יורק".

משרד התחבורה הפדרלי (הכלל-מרכזי בארה"ב) קנס את מדינת ניו-יורק במיליוני דולרים וקבע כי מדובר באמצעי פסול, שעלול להסיח את דעת הנהגים מהדרך ולגרום לתאונות קשות ולמקרי מוות.

* ציין והצג את הזכות שבשמה קנס משרד התחבורה הפדרלי את מדינת ניו-יורק. הסבר כיצד זכות זו באה לידי ביטוי בקטע.

26. הנהלת מפעל החליטה להילחם בתופעה של גניבות מהמפעל. אחד הצעדים שנקטה ההנהלה היה הצבת מצלמות נסתרות בשטח המפעל. ועד העובדים דרש מן ההנהלה להסיר את המצלמות.

* ציין והצג בשם איזו זכות דרש ועד העובדים את דרישתו. הסבר כיצד זכות זו באה לידי ביטוי בקטע.

27. בישיבת ממשלה שנערכה, שוחח ראש הממשלה באופן אישי עם אחד השרים, כשהוא אינו שם לב שהמיקרופון מולו פתוח וקולט את הדברים. ראש הממשלה הוקלט כשהוא אומר לשר דברים קשים על שני שרים אחרים. הדברים פגעו מאוד בשני השרים, והם ביקשו מראש הממשלה הבהרה לדברים והתנצלות.

* ציין והצג באיזו זכות פגע ראש הממשלה בשיחתו עם השר. הסבר כיצד זכות זו באה לידי ביטוי בקטע.

28. נוסעת בתחבורה הציבורית פנתה למחלקת פניות הציבור של חברת האוטובוסים והתלוננה, כי כאשר עלתה לאחד האוטובוסים בעיר במטרה להגיע למקום מסוים, צעק עליה הנהג, העליב אותה וקראה לה 'כושית'. הנוסעת דרשה פיצוי כספי הולם מחברת האוטובוסים ואף איימה בתביעה כנגד החברה. חברת האוטובוסים התנצלה על האירוע, והעניקה לה פיצוי כספי גבוה.

* ציין והצג את הזכות שנפגעה לטענת הנוסעת. הסבר כיצד זכות זו באה לידי ביטוי בקטע.

29. אחד הארגונים, שמסייע למבקשי מקלט בישראל, פרסם הודעה לפיה הוא קורא לממשלה שלא לגרש את מבקשי המקלט והשוהים הבלתי חוקיים בישראל. לטענת הארגון, העברת אותם מבקשי מקלט והשוהים הבלתי חוקיים למדינה אפריקאית כמו רואנדה, עלולה להעמיד אותם בסכנה ממשית ובסיכוי גבוה לפגיעה בהם ואף לרציחתם. עם זאת, טוענים בארגון, יש לנסות למצוא פתרון הולם לבעיה הקיימת בקרב אזרחי המדינה, הסובלים מצפיפותם של אלה.

* ציין והצג את הזכות, שבשמה דורש הארגון שלא לגרש את התושבים. הסבר כיצד זכות זו באה לידי ביטוי בקטע.

30. בכנסת התקבל חוק, המחייב את לשכת עורכי הדין להעניק סיוע משפטי ללא תשלום, למי שזכאי לכך. יוזמי החוק טענו שחוק זה יאפשר להגדיל את הסיכויים של מי שנפגע, לתבוע את הזכויות המגיעות לו, או להתגונן כראוי מפני תביעות פליליות או אזרחיות, המוגשות נגדו.

* ציין והסבר את הזכות שהחוק נועד לקדם. הסבר כיצד זכות זו באה לידי ביטוי בקטע.

31. הצג מהי הזכות להליך הוגן. הסבר שני כללים שנועדו להבטיח את הזכות להליך הוגן.

32. במדינה דמוקרטית מסוימת הוציאה המשטרה תקנה חדשה, ולפיה אסור לשוטרים לצבוע את שיער ראשם בגוונים יוצאי דופן. אחד השוטרים התנגד לתקנה זו. הוא טען שכבר שנים רבות הוא נוהג לצבוע את שיערו באדום, כי כך הוא מרגיש טוב יותר ונראה מיוחד.

* ציין והצג בשם איזו זכות סירב השוטר לציית לתקנה החדשה. הסבר כיצד זכות זו באה לידי ביטוי בקטע.

33. בנק ישראל הנפיק (הוציא) סדרה חדשה של שטרות כסף. בעיצוב השטרות החדשים הוכנסו כמה שינויים. בנוסף להבדלים בין השטרות שהיו נהוגים בעבר, כל אחד מהשטרות החדשים הוא בגודל אחר, והערך של השטרות מודפס בספרות גדולות. שינויים אלה נועדו לשפר את יכולתם של עיוורים ולקויי ראייה להבחין בין השטרות השונים.

* ציין והצג את ה**זכות** של העיוורים ולקויי הראייה, שבנק ישראל מאפשר את מימושה באמצעות שינויים אלה. הסבר כיצד הזכות שהצגת באה לידי ביטוי בקטע.

34. מועצה אזורית פרסמה מכרז למסירת חלקות קרקע לבנייה, ביישוב קהילתי שבתחומה. ביישוב זה כל התושבים צמחונים, משום שהם מתנגדים לכל פגיעה בבעלי חיים. אחד התנאים במכרז קובע, כי רק אלה שיצהירו כי אינם אוכלים בשר, יוכלו לקבל חלקת קרקע. גורמים שונים פנו אל ראש המועצה, וטענו כי תנאי זה פוגע בעקרון השוויון. בתשובתו ענה ראש המועצה, כי ביישוב מתגוררים אך ורק צמחונים, והתנאי נועד לשמור על אופיו הייחודי של היישוב.

* ציין והצג את המדיניות שבאה לידי ביטוי בתשובתו של ראש המועצה. הסבר כיצד מדיניות

זו באה לידי ביטוי בקטע.

35. חיילת סיימה בהצטיינות קורס מקצועי יוקרתי בצה"ל. עם סיום הקורס, החיילות משובצות לתפקידים בהתאם לציוניהן בקורס.

החיילת המצטיינת פנתה אל המפקד הממונה על השיבוצים, בתלונה שלא שובצה לתפקיד שביקשה, אף שסיימה את הקורס בציונים הגבוהים ביותר. לטענתה, היא לא קיבלה את התפקיד, רק משום שהיא פחות נאה מהבוגרות האחרות של הקורס.

הממונה על השיבוצים השיב לחיילת כי "יש תפקידים שונים ברחבי הארץ, המתאימים לבוגרות הקורס. התפקיד שאת ביקשת קיים רק באזור המרכז, ואפשר לשבץ אליו רק חיילת אחת. לתפקיד זה החלטתי לשבץ חיילת מאזור המרכז, שגם היא בוגרת הקורס, משום שהצבא הכיר בזכותה לשרת קרוב לבית בגלל בעיות במשפחתה".

* ציין והצג איזו זכות של החיילת המצטיינת נפגעה לטענתה. הסבר כיצד זכות זו באה לידי ביטוי בקטע.
* ציין והצג את המדיניות, שעליה ביסס הממונה על השיבוצים את החלטתו. הסבר כיצד מדיניות זו באה לידי ביטוי בקטע.

36. בהצעת חוק שהוגשה בכנסת, ביקשו שהמדינה תקציב במשך חמש שנים, יותר שעות הוראה לבתי הספר הערביים, בהשוואה לשאר בתי הספר. מגישי ההצעה טענו שבמשך שנות קיומה המדינה לא הקצתה לבתי הספר הערביים משאבים בהתאם לצורכיהם. לדבריהם, תוספת שעות הוראה לבתי ספר אלה תעזור לצמצם את הפער בהישגים בלימודים בינם ובין שאר בתי הספר.

* ציין והצג איזו מדיניות באה לידי ביטוי בהצעת החוק. הסבר כיצד מדיניות זו באה לידי ביטוי בקטע.

37. הצג מהי הזכות לחירות, ומה הם התנאים המגבילים זכות זו.

38. אזרח אמריקאי פנה לבית המשפט, בתביעה נגד רשויות הביטחון בשדה התעופה בניו-יורק. לטענתו, הוא איחר להגיע לכינוס מדעי חשוב, משום שאנשי הביטחון עיכבו אותו שעות רבות בשדה התעופה, רק בשל מוצאו ממדינה במזרח התיכון. שאר החברים האמריקאים במשלחת לא עוכבו, והגיעו לכינוס בזמן. נציג רשויות הביטחון בשדה התעופה טען בתגובה, שאנשיו פעלו עפ"י המדיניות החדשה שהונהגה לאחר פיגועי הטרור האחרונים במטוסים. עפ"י מדיניות זו, יש לעכב לבדיקות מדוקדקות כל אדם המעורר חשד.

1. ציין והצג את הזכות שנפגעה, לטענת האזרח האמריקאי. הסבר כיצד זכות זו באה לידי ביטוי בקטע.
2. ציין והצג את הזכות שבשמה פעל נציג רשויות הביטחון בשדה התעופה. הסבר כיצד זכות זו באה לידי ביטוי בקטע.

39. חברי כנסת הגישו הצעת חוק, לפיה תיאסר מכירת חטיפים בבתי ספר ותוגבל מכירה של מוצרי מזון שעלולים לגרום להשמנה ולמחלות הנובעות ממנה. כמו כן, הוצע לחייב בתי ספר ללמד מהי תזונה נכונה, ומהי החשיבות של הימנעות ממזון שעלול להזיק לגוף.

בעקבות פרסום הצעת החוק באמצעי התקשורת, טענו בני נוער חברי מועצות תלמידים, שבהצעה זו השלטון מתערב בחייהם באופן משפיל ופוגע. לדעתם, "בני הנוער בוגרים דיים כדי להחליט בעצמם אילו מוצרי מזון לאכול בבית הספר". על כן הם דרשו להסיר את הצעת החוק מסדר היום של הכנסת.

1. ציין והצג את הזכות שהצעת החוק באה להגן עליה. הסבר כיצד זכות זו באה לידי ביטוי בקטע.
2. ציין והצג זכות של בני הנוער שעלולה להיפגע, אם תתקבל הצעת החוק. הסבר כיצד זכות זו באה לידי ביטוי בקטע.
3. בשנים האחרונות, מעורבים האופניים החשמליים בתאונות דרכים רבות. משרד התחבורה החליט לצאת ביוזמה חדשה ולהיאבק בתופעה. המשרד הודיע, כי רוכב אופניים מתחת לגיל 16 ייקנס בקנס כספי ואופניו יוחרמו. הסיבה, לטענת הדובר, היא כיוון שהמעורבות של בני 16 ומטה בתאונות דרכים כרוכבי אופניים היא גדולה יותר. דבר זה, לדבריו, מסכן את שלומם ואת שלום הציבור, זאת כיוון שאין להם מספיק מיומנויות שליטה באופניים במקרה חירום.

בעקבות החרמת אופניים לנער מתחת לגיל 16, עתר הנער לבית המשפט ודרש להשיב אליו את האופניים. לטענתו, החרמת האופניים פגעה באחת מזכויותיו ואין קשר בין נסיעתו באופניים לבין החרמת האופניים, אותם הוא קנה במיטב כספו. בית המשפט דחה את העתירה.

1. ציין והצג את הזכות שבשמה פועל משרד התחבורה לטענת דובר המשרד. הסבר כיצד זכות זו באה לידי ביטוי בקטע.
2. ציין והצג את הזכות שבשמה עתר הנער לבית המשפט. הסבר כיצד זכות זו באה לידי ביטוי בקטע.
3. בהרצאה שהעניק מומחה בתחום התקשורת ומדעי המדינה, הוא הסביר כי לולא היו קיימות כיום רשתות חברתיות, תהליכים שונים לא היו יכולים להתרחש במציאות, כפי שאכן התרחשו. לדבריו הוא הוסיף שתי טענות. טענתו הראשונה עסקה בעניין העלאת חומרים, הדלפות, ובעיקר "פטפוטים" בין אנשים, כהגדרתו. אלה עשויים להוביל את היועץ המשפטי לממשלה, הפרקליטות או המשטרה לפתוח בהליכים של חקירה ובכך לוודא שהשלטון פועל ביושר.

טענתו השנייה היא, שבאמצעות אותם פוסטים שמעלים בודדים ואף אנשי ציבור, מצליחים אנשי השלטון לקיים דיאלוג פורה ומעניין עם ציבור הבוחרים הממשי או הפוטנציאלי שלהם. בדרך זו, הקשר בין הנבחר לבין הבוחרים שלו מתחזק, כך שלמעשה הבוחרים מנחים אותו לפעול עפ"י עמדתם.

1. ציין והצג את **הזכות האזרחית** שבאה לידי ביטוי בטענתו הראשונה של המומחה. הסבר כיצד זכות זו באה לידי ביטוי בקטע.
2. ציין והצג את **העיקרון הדמוקרטי** שמועצם עפ"י הטענה השנייה של המומחה. הסבר כיצד עיקרון זה בא לידי ביטוי בקטע.
3. נער הלוקה בשיתוק מוחין עתר לבית המשפט כנגד אתר ה"לונה-פארק". בעתירתו הסביר הנער, כי הנהלת האתר לא הסכימה להכניסו אל המתקנים השונים אך ורק בגלל נכותו, וכי מדובר במדיניות מכוונת. לטענתו, שאר הנערים שהיו במקום יכלו להיכנס ללא בעיה.

הנהלת האתר הסבירה בכתב ההגנה, כי היא פעלה כך, כיוון שבקשה להגן על הנער, מחשש שלא יצליח להתמודד עם המתקנים השונים, מה שעלול להוביל לפגיעתו גופנית.

1. ציין והצג את המדיניות בה נקט האתר לטענת הנער המשותק. הסבר כיצד מדיניות זו באה לידי ביטוי בקטע.
2. ציין והצג את הזכות שבשמה פעלה הנהלת האתר, לטענתה. הסבר כיצד זכות זו באה לידי ביטוי בקטע.
3. נהג בחברת אוטובוסים באירופה פוטר לאחר שסירב לבדיקה שנתית לצריכת סמים. הוא טען, כי הבדיקה מצריכה בליעה של חומר מן החי שאינו כשר, ומאחר והוא יהודי – הוא מתנגד לבליעת החומר.

לטענתו, חיוב שלו להשתמש בחומר זה הנו פוגע באחת מזכויותיו. חברת האוטובוסים הסבירה את פיטורי האיש. לטענתה, המטרה של הבדיקה היא לבדוק שהנוסעים בטוחים בנסיעתם ושהנהגים אינם משתמשים בחומרים אסורים. היא ציינה, כי "כל הנהגים בחברה עוברים את הבדיקה ללא יוצא מן הכלל".

1. ציין והצג את הזכות, לטענת נהג האוטובוס, בעריכת הבדיקה. הסבר כיצד זכות זו באה לידי ביטוי בקטע.
2. ציין והצג את הזכות עליה מנסה חברת האוטובוסים להגן. הסבר כיצד זכות זו באה לידי ביטוי בקטע.
3. החוק בישראל קובע, שליד מבני ציבור יש לשמור מקומות חניה למכוניות של נכים. כמו כן, במקומות שבהם אין חניה פנויה, נכים רשאים לחנות במקומות שבהם לנהגים אחרים אסור לחנות. חוק זה מבטא הכרה של המדינה בקושי של נכים להגיע למקומות ציבוריים, והוא מאפשר לנכים לתפקד כמו יתר האוכלוסייה, בלי שהנכות תפריע להם לעשות זאת.

* ציין והצג את המדיניות שהמדינה מבקשת לממש באמצעות החוק. הסבר כיצד מדיניות זו באה לידי ביטוי בקטע.

1. משרד הבריאות במדינה מסוימת החליט להעניק הנחות על מחירי תרופות המיועדות לקשישים. הטבה זו ניתנה לאור מחקרים, שהראו כי כמות התרופות שקשישים צורכים גדולה פי שניים מכמות התרופות שאוכלוסיות צעירות יותר צורכות.

* ציין והצג מהי המדיניות שעל פיה ניתנה ההנחה דווקא לקשישים. הסבר כיצד מדיניות זו באה לידי ביטוי בקטע.

1. תכניות טלוויזיה ישראליות, המדמות את המציאות ("תכניות ראליטי"), זוכות לשיעור צפייה גבוה. בשנה האחרונה, נדרשו המשתתפים בכמה מהתכניות לאכול בעלי חיים, שלפי ההלכה היהודית אסור לאכול. אני סבור שהטלת משימות כאלו על המשתתפים אינה ראויה כמדינה יהודית: ראשית, היא פוגעת באופייה היהודי של המדינה. שנית, משימות אלה מונעות מאדם שומר מצוות להשתתף בתכניות מסוג זה, בניגוד למי שאינו דתי, דבר שפוגע באחת מזכויותיו.

* ציין והצג את הזכות הנפגעת למשתתף בתכנית, לפי כותב הקטע. הסבר כיצד זכות זו באה לידי ביטוי בקטע.

1. בתו של איש ציבור עיינה ללא רשותו ברשימת אנשי הקשר בטלפון של אביה, באמצעות אפליקציה המאפשרת לראות כיצד שמרו אנשי קשר את שמו של בעל המכשיר, לאחר שגם הם הורידו אפליקציה זו. היא גילתה כי אביה נשמר על ידי אחד מאנשי הקשר כ"נוכל לא אמין".

האב החליט לתבוע את המכפיש, וציין כי ככל הנראה אנשים נוספים נחשפו לתיאור הגנאי המכפיש. לטענתו, התביעה הוגשה בשל כינוי פוגעני ומשפיל שרשם הנתבע באפליקציה, תוך ידיעה ברורה כי אין ממש בכינוי משפיל זה ומתוך מטרה להשפילו בעיני הבריות.

1. ציין והצג את הזכות שבה פגעה בתו של איש הציבור כאשר עיינה בטלפון של אביה. הסבר כיצד זכות זו באה לידי ביטוי בקטע.
2. ציין והצג את הזכות של איש הציבור שנפגעה בהתאם לטענתו בכתב התביעה. הסבר כיצד זכות זו באה לידי ביטוי בקטע.

[כתב: ישראל חמיאל]

1. אחת מתכניות הטלוויזיה שמוגדרת "ריאליטי" (תכנית מציאות) עוסקת בחיפוש אחר זמר שייצג את ישראל בתחרות האירוויזיון. לאחרונה התגלה כי התכנית דורשת מכל מתמודד להצהיר אם הוא שומר שבת או לא, וזאת כיוון שהאירוויזיון מתקיים בשבת ולכן צריך לדעת המתמודד שישנו סיכוי שיצטרך לייצג את ישראל בשבת.

בתגובה לפרסום הדברים פנתה קבוצת צעירים שומרי שבת אל הנהלת הרשות השנייה לטלוויזיה ודרשה שקריטריון זה של "שמירת שבת" לא יהיה רלוונטי בסינון המתמודדים לקראת התכנית. לטענתם בניגוד למתמודדים אחרים שאינם שומרים שבת, אותם פוסלים באופן מיידי ובכך פוגעים בזכויותיהם.

* ציין והצג מהי הזכות שנפגעת לטענת קבוצת הצעירים שומרי השבת. הסבר כיצד זכות זו באה לידי ביטוי בקטע.

1. צעירה שעבדה בתפקיד מאבטחת בסניף של המוסד לביטוח לאומי תבעה בבית המשפט את אחד העובדים בסניף. לטענתה, העובד התבטא כלפיה באמירות גזעניות, והמילים שלו נועדו להשפיל אותה ולפגוע בתדמיתה. לכן היא מבקשת מבית המשפט שיצהיר כי לגזענות אין מקום ויוציא את הצדק לאור.

* ציין והצג את הזכות של העובדת שנפגעה, לפי טענתה. הסבר כיצד זכות זו באה לידי ביטוי בקטע.

1. באחת ממדינות אירופה הוגשה הצעת חוק שלפיה תיאסר עריכת ברית מילה לתינוקות. בעקבות הגשת ההצעה החלו קהילות המוסלמים והיהודים במדינה זו לפעול נגד הצעת החוק. לדברי מנהיגי הקהילות האלה, ברית מילה היא מצווה חשובה ביהדות ובאסלאם, וחוק זה ימנע מן היהודים ומן המוסלמים החיים במדינה זו לקיימה.

* ציין והצג את הזכות שבשמה פעלו מנהיגי הקהילות. הסבר כיצד זכות זו באה לידי ביטוי בקטע.

1. במדינות רבות בעולם יש כיום מודעות לצורך בצמצום השימוש במקורות אנרגייה שונים. בהתאם לכך מדינות אלו מעודדות בעלי מכוניות ישנות הצורכות דלק רב, למסור את מכוניתם לגריטה (מִחזור המתכת). בתמורה למסירת מכוניתם, וכדי שלא יפסידו את ערכה הכספי, יקבלו מוסרי המכוניות לגריטה פיצוי כספי גדול.

* ציין והצג את **הזכות** של בעלי המכוניות, המתממשת באמצעות הפיצוי על מכוניתם. הסבר כיצד מימוש זכות זו בא לידי ביטוי בקטע.

1. הַשְׁמָנַת יֶתֶר היא כיום הגורם מספר אחת לבעיות בריאות בארצות־הברית. כדי להילחם בתופעה זו, החליט הממשל ליזום תכנית ארצית.

הועלו כמה הצעות. ההצעה הראשונה הייתה לאסור מכירה של מזון שיש בו אחוזי שומן גבוהים מאוד, במסעדות ובקפטריות של בתי ספר. ההצעה השנייה הייתה לציין בתעודת הגמר של בית הספר התיכון את משקל התלמיד, ואם משקל זה חורג מהרצוי. קבוצת תלמידים הביעה התנגדות להצעה השנייה, בטענה שאינם מסכימים שבתעודה יצוינו נתוניהם הגופניים.

* ציין והצג על איזו זכות הממשל מבקש להגן בהצעה הראשונה. הסבר כיצד זכות זו באה לידי ביטוי בקטע.
* ציין והצג איזו זכות תיפגע אם תתקבל ההצעה השנייה. הסבר כיצד זכות זו באה לידי ביטוי בקטע.

1. מועצה מקומית בצפון הארץ מצאה שתושבים רבים בתחומה לא שילמו לה מסים כנדרש. בתגובה הכריזה המועצה שבכל חודש היא תציין בעמוד השער של העיתון המקומי את שמות החייבים לה ואת סכום החוב שלהם.

תושבים פנו לבית משפט בטענה שצעד זה יפגע. בזכות בסיסית שלהם, וכי אין להתנות זכות בקיום חובה.

* ציין והצג איזו זכות של התושבים תיפגע אם המועצה תנקוט את הצעד שעליו הכריזה. הסבר כיצד זכות זו באה לידי ביטוי בקטע.

1. אישה נכה, המתגוררת בקומה העליונה בבניין ללא מעלית, התקינה מַעֲלֹון (מתקן מיוחד להעלאת כיסא גלגלים). מתקן זה מאפשר לה להגיע לקומת מגוריה ולהיכנס לדירתה באופן עצמאי, כמו כל דייר אחר בבניין.

השכנים של הדיירת הנכה דרשו ממנה לפרק את המעלון, בטענה שהוא מכער את חדר המדרגות ומוריד את מחירי הדירות שלהם.

1. ציין והצג זכות שביקשה הדיירת הנכה לממש באמצעות התקנת המעלון. הסבר כיצד זכות זו באה לידי ביטוי בקטע.
2. ציין והצג את הזכות שבשמה דרשו השכנים מהדיירת לפרק את המעלון. הסבר כיצד זכות זו באה לידי ביטוי בקטע.
3. בעלי בניין באחת הערים בקנדה אסרו על יהודים שגרו באותו בניין לבנות סוכות במרפסות דירותיהם בחג הסוכות. כך נמנע מהדיירים היהודים לקיים את אחת ממצוות החג. הדיירים היהודים עתרו לבית המשפט העליון בדרישה לבטל את האיסור על בניית הסוכות. הם טענו שאיסור זה פוגע באחת מזכויותיהם. בית המשפט העליון קיבל את העתירה, ופסק כי ליהודים מותר לבנות סוכות במהלך החג, במרפסות של דירות הנמצאות בבתים משותפים, גם אם בעלי הבניינים מתנגדים לכך.

* ציין והצג את הזכות שבית המשפט הגן עליה בהחלטתו. הסבר כיצד זכות זו באה לידי ביטוי בקטע.

1. בלב אזור תעשייה בניו-יורק ניצב מבנה נטוש. בעל המבנה אפשר לאמני רחוב לצייר על קירות המבנה ציורים צבעוניים. באמצעות הציורים הדגישו האמנים רעיונות חברתיים בדרך מקורית וחדשנית והפכו את המקום לאתר תיירות שמבקרים רבים מגיעים אליו. לאחרונה החליט בעל המבנה להרוס אותו ולבנות על שטחו בנייני מגורים.

קבוצה של חובבי אמנות פנתה לבית המשפט בעיר בניסיון למנוע את הרס המבנה. בתום הדיון פסק השופט כי על אף חשיבות קיומה של אמנות רחוב מסוג זה אי־אפשר להיענות לפנייה כי המבנה שייך לבעליו, ולכן אישר השופט את הריסתו.

1. ציין והצג את הזכות שמימשו האמנים כשציירו את ציוריהם. הסבר כיצד זכות זו באה לידי ביטוי בקטע.
2. ציין והצג את הזכות שבית המשפט הגן עליה בפסיקתו. הסבר כיצד זכות זו באה לידי ביטוי בקטע.
3. ראש עיר מסוים החליט להעביר תקציב מיוחד בשנתיים הבאות לבתי ספר שאיכות ההוראה בהם נמוכה. בכך הוא ביקש לעזור להם להשוות את רמה ההוראה בהם לזו שבבתי הספר האחרים.

הורים רבים ביקשו לדעת אילו בתי ספר יקבלו את התקציב המיוחד. הם טענו שברצונם לעקוב אחרי הפעילות של בתי הספר האלה ולהבטיח שהתקציב המיוחד אכן יסייע לשיפור איכות ההוראה של ילדיהם, ובכך להבטיח שהשלטון מנתב בצורה נכונה את הכספים. בתשובה לבקשתם ענה דובר העירייה שפרסום השמות של בתי הספר ייצור להם תדמית שלילית, ולכן העירייה תימנע מכך.

1. ציין והצג את המדיניות (הבחנה, העדפה מתקנת או אפליה) שבאה לידי ביטוי בהחלטה של ראש העיר. הסבר כיצד מדיניות זו באה לידי ביטוי בקטע.
2. ציין והצג **זכות אזרחית** אחת שבאה לידי ביטוי בבקשת ההורים. הסבר כיצד זכות זו באה לידי ביטוי בקטע.
3. רופא נתבע על כך שהטיפול שהעניק לאדם מסוים פגע בבריאותו במקום לרפא אותו. במהלך המשפט ביקש הרופא להביא עדים שקיבלו ממנו בעבר אותו טיפול, כדי שיעידו שהטיפול בהם הצליח. העדים שזומנו ביקשו שהקהל לא יהיה נוכח באולם בית המשפט בזמן שהם יעידו, כדי שלא לחשוף בציבור את מצבם הרפואי. השופט דחה את הבקשה, כי חשש שאם ייענה לה יפגע בזכות מסוימת של הרופא. עם זאת הוא הרשה לעדים להעיד בלי לרשוף את שמם ואת פניהם.
4. ציין והצג את הזכות של העדים, שבאה לידי ביטוי בבקשתם. הסבר כיצד זכות זו באה לידי ביטוי בקטע.
5. ציין והצג את הזכות שבשמה דחה השופט את בקשת העדים. הסבר כיצד זכות זו באה לידי ביטוי בקטע.
6. מגדל אייפל בצרפת הוא אתר מפורסם המושך אליו תיירים מכל העולם. לאחרונה החלה החברה המפעילה את האתר לחסום את אזור המגדל בלילות, ובכך למנוע את הגישה אליו. תיירים המבקרים בצרפת טוענים כי חסימה זו, המונעת מהם לראות את המגדל מקרוב, פוגעת בזכות שלהם.

* ציין והצג את **הזכות** של התיירים שעלולה להיפגע לטענתם מחסימת האזור. הסבר כיצד זכות זאת באה לידי ביטוי בקטע.